CELEX: 62018CA0250
Language: mt
Date: 2019-05-02 00:00:00
Title: Kawża C-250/18: Sentenza tal-Qorti tal-Ġustizzja (It-Tmien Awla) tat-2 ta’ May 2019 — Il-Kummissjoni Ewropea vs Ir-Repubblika tal-Kroazja (Nuqqas ta’ Stat li jwettaq obbligu — Direttiva 2008/98/KE — Trattament tal-iskart — Artikolu 5(1) — Massa ta’ ġebel li ma tissodisfax il-kunċett ta’ “prodott sekondarju” — Artikolu 13 — Obbligu tal-Istati Membri li jiżguraw il-protezzjoni tas-saħħa tal-bniedem u tal-ambjent — Artikolu 15(1) — Obbligu li l-iskart jiġi ttrattat mid-detentur tiegħu jew minn persuni oħra maħtura)

1.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 220/9
            
         
      Sentenza tal-Qorti tal-Ġustizzja (It-Tmien Awla) tat-2 ta’ May 2019 — Il-Kummissjoni Ewropea vs Ir-Repubblika tal-Kroazja
      (Kawża C-250/18) (1)
      
      (Nuqqas ta’ Stat li jwettaq obbligu - Direttiva 2008/98/KE - Trattament tal-iskart - Artikolu 5(1) - Massa ta’ ġebel li ma tissodisfax il-kunċett ta’ “prodott sekondarju” - Artikolu 13 - Obbligu tal-Istati Membri li jiżguraw il-protezzjoni tas-saħħa tal-bniedem u tal-ambjent - Artikolu 15(1) - Obbligu li l-iskart jiġi ttrattat mid-detentur tiegħu jew minn persuni oħra maħtura)
      (2019/C 220/11)
      Lingwa tal-kawża: il-Kroat
      
         Partijiet
      
      
         Rikorrenti: Il-Kummissjoni Ewropea (rappreżentanti: M. Mataija, F. Thiran u E. Sanfrutos Cano, aġenti)
      
         Konvenuta: Ir-Repubblika tal-Kroazja (rappreżentanti: T. Galli u M. Vidović, aġenti)
      
         Dispożittiv
      
      
                  1)
               
               
                  Billi ma kkonstatatx li l-massa ta’ ġebel mibgħuta għar-rimi f’Biljane Donje (il-Kroazja) hija skart, u mhux prodott sekondarju, u hemm lok li tiġi ġestita bħala skart, ir-Repubblika ta’ Kroazja naqset mill-obbligi tagħha bis-saħħa tal-Artikolu 5(1) tad-Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-iskart u li tħassar ċerti Direttivi;
                  Billi ma ħaditx il-miżuri kollha neċessarji biex tiżgura li l-ġestjoni tal-iskart mibgħut għar-rimi f’Biljane Donje jsir mingħajr ma titqiegħed fil-periklu s-saħħa tal-bniedem u mingħajr ma ssir ħsara għall-ambjent, ir-Repubblika ta’ Kroazja naqset mill-obbligi tagħha bis-saħħa tal-Artikolu 13 tad-Direttiva 2008/98.
                  Billi ma ħaditx il-miżuri neċessarji biex tiżgura li d-detentur tal-iskart mibgħut għar-rimi f’Biljane Donje jittratta l-iskart huwa stess jew li jiġi ttrattat minn negozjant, stabbiliment jew impriża li jeffettwa tranżizzjonijiet ta’ trattament tal-iskart jew minn kollettur pubbliku jew privat tal-iskart, ir-Repubblika ta’ Kroazja naqset mill-obbligi tagħha bis-saħħa tal-Artikolu 15(1) tad-Direttiva 2008/98.
               
            
                  2)
               
               
                  Ir-Repubblika ta’ Kroazja hija kkundannata għall-ispejjeż.
               
            
         (1)  ĠU C 200, 11.6.2018.